C 233/32
BG
Официален вестник на Европейския съюз
16.6.2022 г.
Тези подпозиции изключват светлинни нишки, които не са предназначени главно за коледни елхи, а са предназначени за различни декоративни цели през цялата година, например за украсяване на къщи, балкони, места за сватбени тържества, градини или за украса на по-малки предмети, като венци, саксии или маси.
Освен това светлинните нишки с лампи, оформени например като тикви или сърца, не попадат в тази подпозиция, тъй като лампите нямат отношение към Коледа.
Примери за изделия, които следва да бъдат класирани в подпозиция 9405 4x като „Други електрически осветители и осветителни тела“:
Светодиодни светлинни завеси под формата на гирлянда (с разни дължини), направена от два изолирани електрически кабела, с висящи снопове с разни дължини (30—70 cm), висящи от нея на интервали от около 15 cm.
Висящите снопове са снабдени с приблизително 200 светодиодни светлинни източника общо.
Гирляндата се доставя със свързващ кабел и трансформатор.
Светлинна верига с микросветодиоди с обща дължина 240 cm, състояща се от метален проводник и 40 светлинни източника отстоящи на 5 cm един от друг, захранвана с батерии.
Светлинна верига с микросветодиоди с обща дължина 860 cm (от които 500 cm са свързващ кабел), състояща се от метален проводник и 360 светлинни източника отстоящи на 1 cm един от друг.
Светлинната верига се доставя с трансформатор.“